Centar Ariel za politička istraživanja
Centar Ariel za politička istraživanja (, , akr. ACPR) je izraelska neocionistička organizacija koja djeluje od 1997. godine. Utemeljena je od strane grupe ultranacionalista koji se protive sporazumu iz Osla i izraelsko-palestinskom mirovnom procesu općenito, te kao alternativu za Palestinu nude "rješenje niti jedne države" (). Njihova solucija oprečna je prevladavajućem "rješenju dvije države" (Izrael i Palestina) odnosno marginaliziranom "rješenju jedne države" (multietničke), a uključuje vojno zauzimanje čitavog Pojasa Gaze i Zapadne Obale odnosno njihovo pripajanje Izraelu. Također, Palestinci bi po njihovoj ideji istovremeno trebali zatražiti državljanstvo Jordana, države koju ACPR smatra njihovom matičnom zemljom. ACPR izdaje časopis Nativ: A Journal of Politics and the Arts na hebrejskom jeziku koji izlazi pet ili šest puta godišnje, te niz drugih pamfleta i publikacija. Direktor ACPR-a i glavni urednik Nativa je Arje Stav. Sjedište organizacije nalazi se u Ša'arej Tikvi.

Vanjske veze 
  Službene stranice ACPR-a

Nastanci 1997.
Izraelske organizacije
Neocionizam